Honorius, episcopus, servus servorum Dei, dilectis filiis... abbati et conventui monasterii Cluniacensis ad Romanam ecclesiam nullo medio pertinentis, Matisconensis diocesis, salutem et apostolicam benedictionem. Quasdam litteras, quas felicis recordationis Celestinus papa tertius, predecessor noster, vobis et monasterio vestro concessisse dicitur, nobis vestra devotio presentavit, et quia littere ipse incipiunt vetustate consumi, tenorem ipsarum de verbo ad verbum, ad instantiam supplicationis vestre fecimus presentibus annotari, qui talis est: Celestinus, episcopus, servus servorum Dei, etc. Volumus autem nullum per hoc jus novum acquiri vobis et monasterio vestro predicto, sed vobis et sibi antiquum, si quod est, solummodo conservari. Datum Rome, apud Sanctam Sabinam, V idus maii, pontificatus nostri anno primo.